BBC 100 Women 2020 : અનાથાલયમાં મોટા થઈને વડાં પ્રધાન બનનાર મહિલા સના મરિનની કહાણી\nસના મરિન

આ વર્ષે પસંદ કરાયેલાં આ 100 મહિલાઓની સૂચી વિશેષપણે એ લોકોને દર્શાવે છે જેમણે અશાંત સમય દરમિયાન નેતૃત્વ કરવાની સાથે પરિવર્તન લાવી રહ્યાં છે. લિસ્ટમાં ફિનલૅન્ડનાં વડાં પ્રધાન સના મરીનનું પણ નામ સામેલ છે.

બધાની નજર ફિનલૅન્ડનાં વડાં પ્રધાન અને મહિલાઓનું નેતૃત્વવાળા ગઠબંધનના પ્રથમ કાર્યકાળ પર છે. કોરોના વાઇરસ દરમિયાન શાંત અને નિર્ણાયક નેતૃત્વ દર્શાવવા માટે આ સરકારની પ્રશંસા કરાઈ છે.

પરંતુ, લૈંગિક લઘુમતિ સમૂહોનું કહેવું છે આ સરકારની અપરંપરાગત પૃષ્ઠભૂમિથી શું ખરેખર 'પછાત' કાયદાઓમાં ફેરફાર કરવામાં મદદ મળશે ખરી.

વડા પ્રધાન કાર્યાલયથી 200 મીટરના અંતરે સ્થિત હાઉસ એસ્ટેટ્સમાં વડાં પ્રધાન સના મરીન સરકારની ખાસી મહત્ત્વપૂર્ણ સમાનતા યોજના અંગે એક બેઠકની અધ્યક્ષતા કરવાનાં છે.

તેઓ પોતાના હનીમૂનથી પાછાં ફર્યાના એક અઠવાડિયામાં જ કામે લાગી ગયાં છે. આ વર્ષે જ ઑગસ્ટ માસમાં મહામારી દરમિયાન તેમણે લગ્ન કર્યાં. 

તેમનાં લગ્ન વિશે ઘણા ઓછા લોકોને જાણકારી હતી. તેમ છતાં તેમણે એક નાનકડો બ્રેક લીધો અને એક ગુપ્ત જગ્યાએ હનીમૂન માટે ગયાં. તેમને બે વર્ષની એક દીકરી પણ છે.

તેમના ઇંસ્ટાગ્રામ અકાઉન્ટ પર તેમના લગ્નના ફોટો જોવા મળ્યા. જે ઘણા માટે આશ્ચર્યચકિત કરી દેનારી બાબત હતી. તેમની સાથે તેમના પતિ માર્કસ રેકોનેન પણ તે ફોટોમાં હતા. માર્કસ એક પૂર્વ ફૂટબૉલ ખેલાડી છે અને 16 વર્ષથી બંને એકસાથે છે.

આ તસવીર મીડિયાથી લઈને સોશિયલ મીડિયા પર ઘણી શૅર કરાઈ હતી. આ પહેલાં સના મરીને દીકરીને સ્તનપાન કરાવતી પોતાની એક તસવીર પોસ્ટ કરી હતી.

યુવા પેઢીનું નેતૃત્વ

BBC 100 Women

ડઝનો રિપોર્ટરો ફિનલૅન્ડના હાઉસ ઑફ એસ્ટેટ્સ બહાર તેમની રાહ જોઈ રહ્યા છે, જ્યાં ગઠબંધન સરકારની બેઠકો થાય છે.

સના મરીન જણાવે છે કે, “તેમને મારે શું કહેવું છે તે હું પહેલાંથી વિચારીને નથી આવી. તેઓ મને કંઈ પણ પૂછી શકે છે અને હું પ્રામાણિકતાથી તેના જવાબ આપીશ.”

બની શકે કે આ અઠવાડિયે તેમના અંગત જીવન વિશે ઘણા પ્રશ્નો કરવામાં આવે.

તેઓ દૃઢતાપૂર્વક જવાબ આપે છે, “ના, તેઓ મુદ્દાઓ વિશે જાણવા માગે છે. અહીં ઘણું બધું ચાલી રહ્યું છે. બની શકે કે તેઓ અંતે આને લગતા કેટલાક પ્રશ્નો કરે.”

કેટલાક રિપોર્ટરોએ માસ્ક પહેર્યા છે અને કેટલાકના હાથમાં લાંબાં માઇક છે. સના મરીન તેમની સામે આવે છે ત્યારે તે બધા સાવધાન થઈ જાય છે.

તેઓ બેઠકમાં પહોંચનારાં પ્રથમ નેતાં હતાં. તેઓ એ બાબતે સાચાં હતાં કે ફિનલૅંડનાં મીડિયા...\n\ntl;dr:
બીબીસીએ 2020 માટે સમગ્ર વિશ્વનાં 100 પ્રેરક અને પ્રતિભાશાળી મહિલાઓની યાદી તૈયાર કરી છે.